Pressemelding Sandefjord, 25-06-2019

**AP-batterier fra STIHL får høyere kapasitet og ny design**

**STIHL har lansert en ny generasjon 36 volts AP-batterier for profesjonelle brukere. Batteriene har høyere kapasitet med lengre driftstid, og et nytt design som gjør det enda lettere å lese av batteristatus. Batteriene passer til samtlige maskiner i batteriserien PRO, og er perfekte for å maksimere driftstiden.**

AP-batteriene fra STIHL som retter seg mot proffmarkedet får nå enda høyere kapasitet. Modellene AP 100 og AP 200 får et høyere energiinnhold, som tilsvarer 25 % lengre driftstid. Det samme gjelder AP 300 S som får tilsvarende økning sammenlignet med sin forgjenger AP 300.

* Den nye generasjonen batterier har fått et helt nytt design. Gjennom et LED-display med knapp leser man av batteristatusen i form av grønne barer, og ved eventuelle feil endres fargen til rød. Den oransje fargen på fremsiden skal øke kontrasten til LED-displayet, og gjøre avlesningen enkel, sier Mats Gustafsson, nordisk produktsjef i STIHL.

Driftstiden varierer basert på maskin og arbeidsoppgave. Eksempelvis har AP 300 S en driftstid på 56 minutter med trimmeren FSA 85. Ladetiden på et AP 300 S-batteri fra null til 100 % er 45 minutter. Flere drifts- og ladetider finner du på batteriguiden fra STIHL:

<https://www.stihl.no/p/media/download/se-no/Batteriguide_2019_480x320mm.pdf>

AP-batteriene kan til og med benyttes i regnvær. Modellene er utviklet for at skallet skal beskytte battericellene mot fukt og vann for å unngå driftsstopp på grunn av været.

**Inhouse produksjon av batterier**

Ved STIHL sitt hovedkontor i tyske Waiblingen er det fasiliteter for produksjon av batterier til profesjonelle brukere. Produksjonen skjer hovedsakelig i Europa, og ventes å nå forhandlere i løpet av høsten 2019.

**Tekniske fakta for AP-batterier:**

|  |  |  |  |  |
| --- | --- | --- | --- | --- |
|  | **AP 100** | **AP 200** | **AP 300** | **AP 300 S** |
| **Volt** | 36 | 36 | 36 | 36 |
| **Energi (Wh)** | 94 | 187 | 227 | 281 |
| **Vekt (kg)** | 0,8 | 1,2 | 1,7 | 1,8 |

**For ytterligere informasjon, kontakt:**

Mats Gustafsson, nordisk produktsjef STIHL, +46 302248 00, mats.gustafsson@stihl.se

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

STIHL utvikler og produserer verktøy for hage, skogsbruk og landskapspleie. Produktene selges kun via forhandlere med et bredt nettverk i hele Norge. Det nordiske hovedkontoret ligger i Stenkullen utenfor Gøteborg. 2017 omsatte STIHL 3,8 milliarder euro. Konsernet har nærmere 16 000 medarbeidere i ca. 140 land. Les mer på [www.stihl.no](http://www.stihl.no)